1973R0706 — LV — 24.04.1986 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:

No

▼B

PADOMES REGULA (EEK) Nr. 706/73

(1973. gada 12. marts)

par Kopienas režīmu, ko Normandijas salās un Menas salā piemēro lauksaimniecības produktu tirdzniecībai

EIROPAS KOPIENU PADOME,

ņemot vērā Eiropas Ekonomikas kopienas dibināšanas līgumu,

ņemot vērā Līgumu ( 1 ) par jaunu dalībvalstu pievienošanos Eiropas Ekonomikas kopienai un Eiropas Atomenerģijaskopienai, kas parakstīts Briselē 1972. gada 22. janvārī, un jo īpaši 1. panta 2. punkta trešo daļu tam pievienotā akta protokolā Nr. 3,

ņemot vērā Komisijas priekšlikumu,

tā kā saskaņā ar iepriekšminētā protokola 1. panta 2. punktu Normandijas salās un Menas salā (še turpmāk “salas”) ir piemērojams Kopienas režīms, ko piemēro Apvienotajā Karalistē attiecībā uz to lauksaimniecības produktu importu no trešām valstīm, kuri minēti Eiropas Ekonomikas kopienas dibināšanas līguma II pielikumā un Padomes 1967. gada 27. jūnija Regulā Nr. 170/67/EEK par olu albumīna un laktoalbumīna kopējo tirdzniecības režīmu ( 2 ), kas grozīta ar Regulu (EEK) Nr. 1081/71 ( 3 ) un ar Padomes 1969. gada 28. maija Regulu (EEK) Nr. 1059/69 ( 4 ), ar kuru nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm, kurā jaunākie grozījumi izdarīti ar Regulu (EEK) Nr. 609/72 ( 5 ); un tā kā ir piemērojami arī citi Kopienas normu noteikumi, kuri nepieciešami, lai nodrošinātu brīvu iepriekšminēto produktu apriti un parasto konkurences apstākļu ievērošanu tirdzniecībā; tā kā Padome pēc Komisijas priekšlikuma ir atbildīga par to, lai izvirzītu nosacījumus iepriekšminēto noteikumu piemērošanai minētajās teritorijās;

tā kā, lai nodrošinātu brīvu iepriekšminēto produktu apriti, parasti būtu jāpiemēro noteikumi, kas attiecas uz minēto tirdzniecības režīmu un ko piemēro Apvienotajā Karalistē, turklāt šo normu piemērošanai Apvienotā Karaliste un salas tiek uzskatītas par vienu dalībvalsti;

tā kā tomēr summas, ko šajās salās iekasē kā muitas nodokļus, maksas, nodevas vai citas summas, nav daļa no Kopienas budžeta; tā kā tādēļ nevar piemērot Kopienas finansējumu kopējai lauksaimniecības politikai; tā kā nevajadzētu piemērot noteikumus eksporta veicināšanai, tad summas, ko piešķīrusi Kopiena, ir vienīgi palīdzības maksimālais apjoms, ko var piešķirt salas;

tā kā būtu jāveic pasākumi, lai novērstu to, ka dalībvalsts uz trešām valstīm eksportē produktus, kuru izcelsme ir minētajās salās, lai iegūtu kompensāciju, kas tiek finansēta no Kopienas budžeta;

tā kā dažos gadījumos Kopienas noteikumi par Kopienas iekšējo tirdzniecību paredz piešķirt summas par eksportu no Apvienotās Karalistes uz citām dalībvalstīm; tā kā šīm summām būtu jābūt maksimālajam atbalsta apjomam, ko var piešķirt salas; tā kā attiecībā uz citu par tirdzniecību piešķirto atbalsta Kopienas noteikumu piemērošanu var saistīt ar paziņošanas kārtību un Komisija var brīvi veikt novērojumus;

tā kā, lai novērstu visus šķēršļus minēto produktu brīvai apritei, jāpiemēro citi noteikumi — par veterināro un augu veselības tiesību aktiem, sēklu un sējeņu tirdzniecību, pārtikas un lopbarības tiesību aktiem, kvalitātes un tirdzniecības standartiem, taču tikai tiktāl, ciktāl tie ietekmē tirdzniecību;

tā kā veterinārajā jomā situācija minētajās salās ir līdzīga situācijai Ziemeļīrijā; tā kā tādēļ salās var atļaut ievērot režīmu, ko šajā jautājumā piemēro Ziemeļīrija, neradot problēmas tirdzniecībai;

tā kā šādi definētais režīms ir pietiekams, lai sasniegtu iepriekšminētajā protokolā paredzētos mērķus,

IR PIEŅĒMUSI ŠO REGULU.